Source: https://ziare.com/vasile-blaga/pdl/vasile-blaga-in-teritoriu-peste-tot-pnl-e-la-putere-30-de-liberali-au-votat-guvernul-ponta-3-interviu-1286201
Timestamp: 2020-06-02 09:38:56+00:00
Document Index: 23753341

Matched Legal Cases: ['CCR ', 'CCR ', 'CCR ', 'CCR ', 'CCR ', 'CCR ']

Crin Antonescu nu a vrut ca PNL sa semneze contestatia la CCR ca sa isi pastreze oamenii in functiile publice din teritoriu. Este intr-o dualitate Putere-Opozitie, afirma presedintele PDL, Vasile Blaga.
Intr-un interviu acordat Ziare.com, Vasile Blaga a aratat ca PNL se afla putere peste tot in teritoriu unde isi pastreaza prefectii si subprefectii, dar si directorii din deconcentrate, iar din matematica votului de marti rezulta ca Guvernul Ponta 3 ar fi fost votat si de 30 de liberali.
In privinta contestatiei PDL la CCR, Vasile Blaga sustine ca ea nu va fi retrasa, iar faptul ca Victor Ponta a decis sa modifice programul de guvernare e o dovada ca aceasta contestatie a fost intemeiata.
In interviul acordat Ziare.com, Vasile Blaga a vorbit si despre raportarea la Traian Basescu, la PNL, despre coagularea dreptei si despre relatia cu Emil Boc.
De ce ati atacat la CCR programul de guvernare?
Daca se respecta programul de guvernare, nu aveam niciun motiv sa depunem contestatie la CCR. USD si UDMR au spus ca vin cu programul de guvernare USL, din decembrie 2012. Dar un program de guvernare poate fi modificat explicit sau implicit. Eram in situatia a doua. Conventia semnata de UDMR cu USD contine prevederi care nu au nimic in comun cu programul de guvernare din 2012, unele sunt chiar in contradictie cu el.
In plus, obiectivele din acest protocol au stat la baza motiunii de cenzura a USL impotriva Guvernului Ungureanu. De exemplu, linia de invatamant in linia maghiara. Nici drapelele minoritatilor nu sunt in programul de guvernare, nici respectarea proportiei minoritatii maghiare in administratiile publice locale. Asa nu ar mai trebui sa avem alegeri. De ce sa nu respectam aceste proportii si in cazul femeilor sau al rromilor?
Si acum, ca asumarea de raspundere pe un nou program se va face, retrageti contestatia?
Nu. CCR trebuie sa ia o decizie. Iar faptul ca Victor Ponta a decis sa modifice programul si sa isi asume raspunderea e o dovada ca am avut dreptate si contestatia a fost intemeiata.
Dar puteati fi acuzati ca prin aceasta contestatie prelungiti criza.
Nu noi am declansat criza. Ea s-a manifestat de la sfarsitul anului trecut prin neintelegerile dintre PSD si PNL. Iar ele nu au fost ideologice. Nu au avut nici grija zecilor de mii de oameni trecuti in somaj anul trecut, nici grija celor de la Oltchim, lasati pe drumuri. S-au batut pentru scaune si pentru bani. Iar ruptura a devenit definitiva cand d-lui Antonescu i-a fost clar ca nu va mai fi sprijinit la prezidentiale de PSD, iar d-lui Ponta i-a fost clar ca daca ajunge Crin Antonescu presedinte nu va mai fi el premier.
S-a razgandit presedintele in privinta investirii Guvernului Ponta 3?
Nu comentez deciziile presedintelui.
Considerati ca presedintele, prin intelegerea cu Victor Ponta, v-a lasat in off-side?
Nu. Pentru ca nu am avut o intelegere cu presedintele pe aceasta tema. Pe noi ne-a interesat si ne intereseaza respectarea Constitutiei. De aceea, am depus contestatia.
Si, totusi, initial parea ca v-ati coordonat cu Traian Basescu in chestiunea contestatiei. Marti, la ora 14, inainte de votul in Parlament, presedintele declara ca 50 de parlamentari vor semna contestatia. Ati discutat cu domnia sa subiectul, strategia?
Vedeti cum e in viata? Daca faci contestatia, atunci esti in siajul, in coordonarea lui Traian Basescu, daca n-o faci te-ai vandut la PSD. La ora 14, noi aveam deja textul contestatiei si semnaturile. Grupurile reunite au votat-o in unanimitate. Sigur ca presedintele a aflat. Dar nu e nevoie de corelare intre Traian Basescu si PDL pentru a gandi la fel si a avea actiuni comune atunci cand ne referim la respectarea statului de drept si a Constitutiei.
Nu a existat o singura data cand PDL sa-si fi modificat un centimetru parcursul normal de partid care apara statul de drept, institutiile statului, parcursul euroatlantic al Romaniei. Si din acest punct de vedere, gandim la fel. Nu am discutat cu dl. presedinte pe tema contestatiei.
Dar cu PMP ati discutat?
Nicio discutie. Am vazut ca e un concurs de fete frumoase, cine anunta, cine face, cine drege? Nu comentez. Legea spune ca un astfel de demers poate fi intreprins doar de un grup parlamentar. Noi i-am invitat sa semneze, cum am invitat si PP-DD, dar acolo nu aveai cu cine discuta. Ar fi semnat si deputati PNTCD poate si altii, dar am vrut sa ne miscam repede, pentru a nu fi acuzati ca tergiversam si prelungim criza. De fapt, puteam depune contestatia pana miercuri, la ora 24, dar am depus-o marti seara, pentru ca CCR sa stabileasca un termen cat mai apropiat.
Aceasta graba ar putea avea si alta interpretare: ca v-ati grabit sa ii dati presedintelui un argument legal sa nu cheme Guvernul Ponta 3 pentru juramant marti seara. Daca nu exista contestatia, ce argument ar fi invocat pentru a-l amana?
Noi anuntasem intentia de a depune contestatia.
Da, dar una e anuntul, alta e hartia cu numar de inregistrare.
Presedintele stia ca avem numarul de semnaturi si a respectat procedura constitutionala.
Urmeaza o motiune de cenzura?
Este prematur sa ne gandim la ea, avand in vedere scorul de marti de la votarea Guvernului Ponta 3. Ar trebui armonizate pe parcurs lucrurile si in interiorul Opozitiei. Mai sunt multi pasi de facut insa de catre PNL pentru a avea o colaborare mai stransa. Ei au spus deja ca nu si-o doresc. Noi dorim colaborari punctuale in Parlament la votul asupra proiectelor de legi, cum s-a intamplat lunea trecuta, cand am reusit sa blocam inca o incercare de a lasa ANI fara munitie.
De ce nu au semnat liberalii contestatia la CCR? I-ati invitat?
Crin Antonescu nu a vrut ca PNL sa semneze contestatia la CCR ca sa isi pastreze oamenii in functiile publice din teritoriu. Este intr-o dualitate Putere-Opozitie.
PNL spune ca e in Opozitie, Crin Antonescu si-a dat teatral demisia din fruntea Senatului. Numai ca in teritoriu, peste tot, PNL e la putere. Nu exista judet in care sa nu aiba prefect sau subprefecti, reprezentanti ai Guvernului USD acum. Cum poti sa spui ca esti in Opozitie cand reprezentantii tai aplica programul Guvernului? Sunt mii de directori in deconcentrate numiti de PNL.
Si va mai spun ceva. Uitati-va la votul pentru Ponta 3! Noi, PDL, am votat impotriva cu bilele la vedere. Asa ca din matematica votului rezulta ca vreo 30 de liberali au votat cu Guvernul Ponta 3.
Eu inteleg dificultatea d-lui Antonescu. Isi slabeste mult pozitiile in interiorul partidului. Dupa prima saptamana de euforie, ca ai iesit de la guvernare, apar problemele cu organizatiile in care directorii nu mai sunt directori, ci someri.
In seara ruperii USL, intrebat ce ar trebui sa se intample pentru ca PDL sa-l sustina pe Crin Antonescu la alegerile prezidentiale, ati raspuns: "Avem un parcurs pana la alegerile europarlamentare. Sa vedem cum se comporta PNL pana atunci". Ce ar trebui sa faca dl. Antonescu pentru a-l sustine la prezidentiale?
Nu vom fi pusi in situatia de a-l sustine pe dl. Antonescu la prezidentiale. Avem un candidat, pe Catalin Predoiu, care creste in fiecare zi, pe care ni l-am ales prin voturile PDL. El va fi solutia dreptei pentru alegerile prezidentiale de anul acesta.
Si, totusi, pare ca lasati o poarta deschisa.
Catre o colaborare mai stransa cu PNL in Parlament, ceea ce cred ca va fi destul de greu, cel putin pana la europarlamentare. A spus-o si dl. Antonescu, apoi dl. Hasotti. Nu pot colabora cu noi pentu ca ii deranjeaza adevarul spus in fata: au sustinut guvernele Ponta 1 si 2. Dl. Antonescu nu regreta nici lovitura de stat din 2012, nici martea neagra, nici faptul ca ministrul liberal al Finantelor a introdus sau a marit 35 de taxe si impozite.
Intr-un an cu productie agricola foarte buna si incheiat cu o crestere de 3,5%, am avut doua rectificari negative, romanii nu au simtit nimic, s-au inchis in fiecare zi in medie 81 de firme, iar numarul de someri a crescut cu 50 de mii. Liberalii au gestionat zona economica. Ponta, avand parteneri de alianta slabi, care au inghitit orice pentru sustinerea d-lui Antonescu la presedintie, si-a garantat resursele pentru ca electoratul lui fidel sa fie la vot la ambele alegeri de anul acesta.
Si o sa vedeti primarii pesedisti impartind ajutoare sociale duminica in fata primariei, unde de obicei sunt si sectiile de vot. Liberalii trebuie sa recunoasca si daca recunosc vedem cum ne comportam dupa aceea.
Dar dupa prezidentiale eu vad o reapropiere a PNL de PDL, intr-un fel sau altul, sub o forma a Aliantei DA.
PNL cu Antonescu sau inlocuirea actualului lider este o conditie?
Eu nu pot sa pun astfel de conditii. Dar e cert ca, dupa prezidentiale, Antonescu nu va mai conduce PNL. Si daca nu ajunge presedinte al Romaniei si daca ajunge, iata, ii dau si aceasta sansa teoretica, desi nu cred absolut deloc in ea. In 2017-2018 ar trebui ca, pornind de la PNL si PDL, sa se constituim un mare partid de dreapta care sa faca fata PSD.
Vedeti dupa europarlamentare coagularea dreptei in jurul unui candidat comun pentru turul 1?
Putem discuta despre acest lucru in iunie.
Exista posibilitatea ca in iunie sa il retrageti pe dl. Predoiu si sa sustineti alt candidat, de exemplu pe dl. Mihai Razvan Ungureanu?
Nu cred ca cineva de pe dreapta il va depasi pe dl. Predoiu in iunie.
Ati dat publicitatii lista pentru europarlamentare: Theodor Stolojan, Monica Macovei, Traian Ungureanu si Marian Jean Marinescu. Pe ce criterii ati stabilit ierarhia?
In principal, 4 criterii obligatorii: cunoasterea problematicii din PE, cunoasterea intereselor Romaniei, integritate si performanta, mai ales pentru cei care sunt deja europarlamantari. A contat si performanta regiunii pe care o reprezinta.
Pe criteriul performantei in PE, cum de Traian Ungureanu este peste dl. Marinescu, primul raportor al anului acum?
Dl. Marinescu reprezinta o regiune: Oltenia, nu foarte performanta, dar avand in vedere activitatea foarte buna a domniei sale, se afla pe un loc eligibil.
Ce faceti cu primarii care s-au inscris in Fundatia Miscarea Populara. Vor mai trage ei pentru PDL in campanii?
Eu cred ca da. Ma astept ca exemplul cel mai puternic sa-l dea dl. Boc. Vom organiza un miting impotriva guvernarii la Cluj, in 22 martie.
Nu veti lua masuri impotriva lor? Pare un artificiu pentru a evita rigoarea legii ce impune pierderea mandatului la parasirea partidului.
Nu fac procese de intentie nimanui. Nu mai dezgrop mortii.
Dl. Basescu vorbeste insistent despre un tandem cu Emil Boc, in care ar putea ocupa pozitia de premier. Vedeti posibila o astfel de candidatura a lui Emil Boc si cum veti proceda daca ea apare?
Eu vorbesc des cu Emil. Ultima oara am vorbit acum o ora (miercuri - n.red.). Si imi spune mereu ca nu intentioneaza sa candideze la presedintia Romaniei. Cand am avut competitia interna in partid, am fost dispus sa o aman cu o luna si l-am invitat pe Emil Boc sa se inscrie. L-am invitat atunci pe dl. Ungureanu sa se inscrie.
Se poarta tandemurile. Deja se profileaza Antonescu - Iohannis. Va avea probabil si PSD unul. Aveti in vedere un tandem al PDL?
Catalin Predoiu plus cine?
Nu am stabilit. Avem oameni cu experienta, unii nominalizati premieri la un moment dat.
Dl. Liviu Negoita a fost premier desemnat la un moment dat.
Iata! E si Negoita unul dintre cei la care ne putem gandi pentru pozitia de premier.
Citeste mai multe despre Vasile Blaga PDL contestatie PDL CCR Antonescu opozitiei Traian Basescu PDL
NU trebuie sa fi comunist sa lespui lucrurilor pe nume.
EU sunt platitor de taxe si NU tradator de tara cumsunt cei care sunt in stare sa-si omoare apropiatul pentru un ban public.
Avem o problema serioasa la capitolul MENTALITATE in toate domeniile , in special in politic.
Orice functie publica se cumpara iar specialisti din domeniul respectiv sunt indepartati .
Vreau sa imi arati si mie ce sa facut bun din 90 pentru cetateanul de rand ?? Absolut nimic. A fost condamnat la moarte pe banii lui.
pnl e tot un fel de psd , fara Dragnea la butoane !
Medicul sa interneze acei INTERLOPI SECURISTI Politici platiti din bani mei si care vadnumai CIOLAN in fata ochilor.
Acest pericol Blaga - a fost si este platit din banul public - Ce a facut bun cat a fost la putere ?? A condamnat la MOARTE pecei care lau ales .
Ce mai vrea ?? Isi poate justifica averea ??
Cumse vad cu mandate de arestare cu executare toti sunt bolnavi....avem atatea cazuri.
Cu tot respectul, va rog...
...sa adoptati scrierea corecta dpv gramatical a limbii romane, care probabil este limba materna pentru unii dintre voi ! Va multumesc !
Pdl desi se declara partid de dreapta au adoptat niste legi pentru clasa mijlocie de marire a impozitului si Ponta cu Blaga si Bsescu au inchis 100 de IMM-uri
Multumin PNL pentru depunerea initiativei legislative de modificare a codului fiscal in vederea reduceri la asigurarea sociala si dovedeste ca esti un partid convins si stabal al oamenilor de dreapta
"30 de liberali au votat guvernul Ponta 3 " Care este
ILEGALITATEA ??
Daca Romania NU avea guvern pentru voi era mai bine ??
Numai RAU ati facut acestui popor cu un Tradator de Tara ILEGITIM cu cu o Curte care IGNORA vointa poporului roman .
Toti proveniti din FSN - la ce sa ne asteptam dela voi ??
Ce au luat-o in freza pedelacii si PMP
Ponta-pedelaci+pmp =2-0. Ce spume inutile au facut toti analisti si guristi cu programul de guvernare a lui ponta 3 si in special cristi preda,macovei in special pe la Bruxelles precum si presa basista. LA B 1 marti seara turcescu era sa faca infarct din caza ilegitimitatii false a guvernului ponta 3.
opozitie de coca mucegaita , fara imaginatie fara initiativa
Nu au facut nimic ca UDMR sa nu se alieze cu PSD , nu au facut nimic ca aia de la PP-DD sa nu se dea cu Ponta ....
Nu au facut NIMIC ........
Interloul Securist V.B. inca mai este in LIBERTATE ??
Portile PETENCIARELOR au ramas deschise dupa lotul transferelor.
Predoiu acel "tehnocrat" a DISTRUS Justita care mai era inaintea lui....MRU ce sa faca ?? Sa mearga la PUSCARIE acolo cei din lotul transferurilor au neovoie de UNGUIENT.
PMP+PDL+PDL = aceeasi Grupare Interlopa Seccurista Politica
Esti un comunist.
Pacat de Blaga-un om muncitor de dreapta,bine intentionat,
cu un mandat pozitiv de ministru,dar un politician fara
Exista un ...dat,pentru a mentine...atentia treaza un lider trebuie sa aibe priza la un anumit auditoriu,de stanga sau de dreapta,de oameni evoluati sau semianalfabetizati!
Priviti la Ponta,desi este mincinos ca un preadolescent,desi si-a ales de la intemeiere,din 2011
De ce o fi lasand astia unii pacienti ...
...sa scrie prostii? Kiatra, ai grije ca vine medicul.
pai nici nu prea aveau ce face.Ce puteau sa le promita?! Si ai vazut ca si Base si Boc au zis ca UDMR este un partener serios,de incredere.
Se spioneaza,se mint,coabiteaza si apoi se sterg la fund cu batista.
Ce limbaj exotic, Fanfane, spus clar, raspicat, fara echivoc,
... expresii in care noi, romanii, excelam.
In ceea ce priveste actiunea comună, PMP si PDL, eu m-am bucurat, este un pas, un prim pas facut impreuna si macar de-ar mai fi, avem nevoie de opozitie, de o opozitie puternica. Trebuie sa-i incurajam, asta trebuie sa facem noi acum.
Astept sambata sa vedem ce va spune CCR, desi despre consecinte nu poate fi vorba atata timp cat guvernul e deja functional.
Si ce dacă ar fi semnat Vasile?
Băsescu si Ponta sunt in tandem din două părti.El nu
uită că prima oară a fost salvat de la suspendare de unii
prieteni din psd.Si nici a doua oară nu a fost pregătită
chestia,tinand cont de cvorum.Dar nu castiga unul de-al lor,conform proaspătului protocol.Iar prin final de 2013,rămăsese doar pe hartie,cum s-a si văzut!
Nu liberalii coabitează SPECULATIV cu Băsescu!Acesta isi apără libertatea si imunitatea de după mandat.Greu mai pricepi,dar aveti toti un cal de bătaie,PNL si Antonescu si de fapt vă negociati protejarea pieilor
voastre rosii!
Orientare "dezorientata"
Doomnul Blaga si partidul sau sunt de partea "directiei vantului". Singurul partid de dreapta este PNL, iar liderulo lor va ajunge cu siguranta seful acestui stat. Este singurul om cu onoare, responsabil si cu o istorie nepatata de absolut nimic.